Gromia

***Gromia*** é un xénero de protistas, estreitamente relacionado cos foraminíferos, que habita en ambientes mariños e de auga doce. Os *Gromia* son ameboides e producen pseudópodos filosos que se estenden no exterior saíndo da testa proteinácea da célula por un oco da zona oral. A testa, que é unha cápsula feita de proteínas que rodea o citoplasma, está constituída por varias capas de membrana, que lembran pola súa forma un panal de abellas, o cal é un carácter definitorio deste xénero.

*Gromia* foi descuberta primeiramente en augas pouco profundas, e a especie mellor caracterizada, *Gromia oviformus*, adoita atoparse habitando en superficies de rochas, sedimentos ou pedúnculos de algas. Porén, as investigacións realizadas nas décadas de 1990 e inicios da de 2000 identificaron grómidos que habitaban en profundidades de ata 4.392&nbsp;m, o que fixo que se describisen e recoñecesen novas especies de *Gromia* de zonas profundas mariñas.

Un estudo recente da especie mariña de augas profundas *Gromia sphaerica* revelou que produce marcas no fondo do mar que lembran icnofósiles antes atribuídos a algúns dos primeiros Bilateria (animais de simetría bilateral); isto formula a cuestión de ata que punto se pode confiar en que esas marcas fósiles son unha boa documentación da diversificación dos primeiros animais multicelulares no Precámbrico.

Os grómidos de zonas profundas do mar considéranse importantes no ciclo do carbono

## Historia do estudo do xénero 
*Gromia* foi descrito en 1835, e a especie *G.&nbsp;oviformis* fíxose máis importante porque se atopaba a miúdo nas zonas intermareais da costa británica. Inicialmente, os *Gromia* foron considerados membros dos Foraminifera ou Filosea, como se sinalaba nunha revisión de Cifelli (1990).

O xénero caracterizouse mellor na década de 1960, cando a microscopía electrónica revelou máis detalles da súa morfoloxía, incluíndo as súas membranas con forma de panal de abellas. Os estudos posteriores deste grupo situaron a *Gromia* dentro da clase Gromiidea, de novo baseándose nos xenes de ARNr da subunidade ribosómica menor 
Finalmente, cando os estudos moleculares combinaron datos de varios xenes (da actina, poliubiquitina, ARN polimerase&nbsp;II e xenes do ARNr da subunidade ribosómica menor) *Gromia* pasou a considerarse un grupo irmán dos Foraminifera.

Pensouse durante moito tempo que os *Gromia* habitaban augas pouco profundas, ata que mostras obtidas no mar de Arabia de profundidades de máis de 1.000&nbsp;m revelaron a presenza do primeiro grómido de augas profundas, *Gromia spherica*. Descubríronse despois outras especies de mares profundos de *Gromia* no mar de Arabia, o Ártico europeo e da costa antártica, entre outros lugares, e foron caracterizados morfoloxicamente e por estudos dos xenes de ARNr da subunidade ribosómica menor. na costa da Antártida e nas augas do noroeste do océano Atlántico. Son recollidas con frecuencia nas mostras de 1.000 a 3.100&nbsp;m de profundidade.

Os grómidos que se encontran nas augas profundas preto de Omán e Paquistán adoitan estar na compaña de foraminíferos, procariotas filamentosos e bacterias que viven sobre a súa superficie celular. Os pseudópodos non son granulares e poden formar conexións para xerar estruturas en rede. A gametoxénese e a fecundación prodúacense despois, despois do cal os cigotos maduran dando amébulas e saen das cunchas paternas.

## Importancia práctica 
Os grómidos suponse que son importantes no ciclo do carbono, xa que se atopan a miúdo en sedimentos ricos en carbono e aliméntanse de detritos.

**Gromia oviformis* Dujardin, 1835
**Gromia appendiculariae* Brooks & Kellner, 1908
**Gromia dubia* Gruber, 1884
**Gromia dujardinii* Schultze, 1854
**Gromia fluvialis* Dujardin, 1837
**Gromia granulata* Schulze, 1875
**Gromia solenopus* Zarnik, 1907
**Gromia granulata* Schulze, 1875
**Gromia hyalina* Schlumberger, 1845
**Gromia paludosa* Cienkowski, 1876
**Gromia schulzei* Norman, 1892
**Gromia terricola* Leidy, 1874
**Gromia sphaerica* Gooday, Bowser, Bett & Smith 2000

## Notas 
## Véxase tamén 
### Ligazóns externas 
*